Yhteistyösuhteet Viron Vanhempiin Sosialidemokraatteihin
Wanhat Toverit avasivat yhteistyösuhteet
Viron Vanhempiin Sosialidemokraatteihin
Suomen Wanhojen Toverien puheenjohtaja Jacob Söderman ja Pääkaupungin Wanhojen Toverien puheenjohtaja Heikki Kehälinna vierailivat syyskuussa 2011 Viron Vanhempien Sosialidemokraattien yleiskokouksessa Toilassa.
Kokoukselle esittämässään tervehdyksessä puheenjohtaja Söderman piti tärkeänä ja hyödyllisenä yhteistyösuhteiden kehittämistä ja kutsui vanhempien sosialidemokraattien edustajat ensi kesänä Suomeen Wanhojen Toverien kerhojen edustajakokoukseen.
Toilassa pidettyyn yleiskokoukseen osallistui puolitoistasataa virolaista vanhempaa sosialidemokraattia eri puolilta maata. Vanhempien toverien kerhoja on nyt 13. Kokouksessa käytiin vilkasta keskustelua muun muassa vanhusten oikeuksista ja asemasta yhteiskunnassa. Toisena päivänä teemana oli sosialidemokraattien kannatuksen lisääminen Viron venäläisten keskuudessa.